rejauldu/bengali-wikipedia huggingface dataset:
ইউসুফা মুকোকো (, ; জন্ম: ২০ নভেম্বর ২০০৪) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ড এবং জার্মানি অনূর্ধ্ব-২১ দলের হয়ে একজন আক্রমভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলে থাকেন।  ২০১৪–১৫ মৌসুমে, জার্মান ফুটবল ক্লাব জাংকট পাওলির যুব পর্যায়ের হয়ে খেলার মাধ্যমে মুকোকো ফুটবল জগতে প্রবেশ করেছেন এবং পরবর্তীকালে বরুসিয়া ডর্টমুন্ডের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২০–২১ মৌসুমে, জার্মান ক্লাব বরুসিয়া ডর্টমুন্ডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।  ২০১৭ সালে, মুকোকো জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন।   প্রারম্ভিক জীবন  ইউসুফা মুকোকো ২০০৪ সালের ২০শে নভেম্বর তারিখে ক্যামেরুনের ইয়াওনডের এক মুসলিম পরিবারে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৪ সালের গ্রীষ্মে তিনি তার বাবার (যিনি ১৯৯০-এর দশকে জার্মানির নাগরিকত্ব লাভ করেছিলেন) সাথে জার্মানিতে চলে আসেন। তার চার ভাই-বোন রয়েছে; তার বড় ভাই বোরেল মুকোকোও একজন ফুটবল খেলোয়াড়।   আন্তর্জাতিক ফুটবল  মুকোকো জার্মানি অনূর্ধ্ব-১৬, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৭ সালের ১১ই সেপ্টেম্বর তারিখে তিনি অস্ট্রিয়া অনূর্ধ্ব-১৬ দলের বিরুদ্ধে এক প্রীতি ম্যাচে জার্মানি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি অভিষেকের মাত্র দুই দিন পর অস্ট্রিয়া অনূর্ধ্ব-১৬ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন; উক্ত ম্যাচে তিনি দুইটি গোল করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০১৭ সালের ১৩ই সেপ্টেম্বর তারিখে এক প্রীতি ম্যাচে অস্ট্রিয়া অনূর্ধ্ব-১৬ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।   তথ্যসূত্র    বহিঃসংযোগ                 বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্যামেরুনীয় ফুটবলার বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:বুন্দেসলিগার খেলোয়াড় বিষয়শ্রেণী:ফুটবল ক্লাব জাংকট পাওলির খেলোয়াড় বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:বরুসিয়া ডর্টমুন্ড ২-এর খেলোয়াড় বিষয়শ্রেণী:ওলাঁপিক জিমনাস্ত ক্লাব নিসের খেলোয়াড় বিষয়শ্রেণী:৩. লিগার খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:বয়স বিতর্ক বিষয়শ্রেণী:জার্মান মুসলিম বিষয়শ্রেণী:২১শ শতাব্দীর মুসলিম বিষয়শ্রেণী:জার্মানির নাগরিকীকৃত নাগরিক বিষয়শ্রেণী:জার্মান প্রবাসী ফুটবলার বিষয়শ্রেণী:জার্মান প্রবাসী পুরুষ ফুটবলার
মঈন খান একজন বাংলাদেশী ক্রিকেটার।  ২৭ ডিসেম্বর ২০১৬ সালে  তিনি ২০১৬-২০১৭ জাতীয় ক্রিকেট লিগে বরিশাল বিভাগ ক্রিকেট দলের হয়ে প্রথম শ্রেণির ক্রিকেটে আত্মপ্রকাশ করেছিলেন।  তিনি ১৫ মে ২০১৭ সালে ২০১৬-২০১৭ প্রিমিয়ার বিভাগ ক্রিকেট লিগে খেলাঘর সমাজ কল্যাণ সমিতির হয়ে লিস্ট এ ক্রিকেট তালিকার শীর্ষে পদার্পণ করেছিলেন।    আরো দেখুন    ভিক্টোরিয়া স্পোর্টিং ক্লাব  অগ্রণী ব্যাংক ক্রিকেট ক্লাব  মোহামেডান স্পোর্টিং ক্লাব ক্রিকেট দল   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:খেলাঘর সমাজ কল্যাণ সমিতির ক্রিকেটার বিষয়শ্রেণী:বরিশাল বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:১৯৯৫-এ জন্ম বিষয়শ্রেণী:পারটেক্স স্পোর্টিং ক্লাবের ক্রিকেটার
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। উল্লেখযোগ্যতা প্রতিষ্ঠিত নয়। ~মহীন (আলাপ) ০৩:২৬, ১৬ নভেম্বর ২০১৭ (ইউটিসি) আবার সম্মেলন   – (অপসারণের প্রস্তাবনা দেখুনলগ দেখুন) () উল্লেখযোগ্যতা প্রতিষ্ঠিত নয়, তিন গোয়েন্দা নিবন্ধে পুননির্দেশ করা যেতে পারে মেরাজ (আলাপ) ১৩:০১, ৬ নভেম্বর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
থাম্ব|যম ও নচিকেতা নচিকেতা (সংস্কৃত: नचिकेत, ) হিন্দু পৌরাণিক থেকে আত্মা এবং ব্রাহ্মণের প্রকৃতি সম্পর্কিত শিশু চরিত্র। গল্পটি কঠ উপনিষদ্‌-এ (খ্রিষ্টপূর্ব ৫ম শতাব্দী) বলা হয়, যদিও নামটি তার আগে বিভিন্ন তথ্যসূত্রে উল্লেখ রয়েছে। তাকে স্বয়ং জ্ঞান, শরীর থেকে মৃত্যু, যম দেবতা দ্বারা মানুষের আত্মা (পরম স্বত্ত্বা) বিচ্ছেদ শেখানো হয়। নচিকেতা জাগতিক ইচ্ছা, যা ক্ষণজীবী, তা প্রত্যাখ্যান জন্য উল্লেখযোগ্য। নবজন্মে আত্মার মুক্তির জন্য তার একমনা সাধনা উল্লেখযোগ্য  আরোও দেখুন কঠ উপনিষদ্‌  তথ্যসূত্র   ভগনী নিবেদিতা & Ananda K.Coomaraswamy: Myths and Legends of the Hindus and Bhuddhists, Kolkata, 2001   Sri Krishna Prem:  The Yoga of the Kathopanishad, London, John M. Watkins, 1955 (No ISBN) Swami Krishnananda.org A History of Pre-Buddhistic Indian Philosophy By Benimadhab Barua Encyclopaedia of the Hindu world By Gaṅgā Rām Garg  বহিঃসংযোগ   The Mahabharata, Book 13, Anusanana Parva sacred-texts.com  বিষয়শ্রেণী:হিন্দু পুরাণ বিষয়শ্রেণী:ঋষি বিষয়শ্রেণী:হিন্দু দার্শনিক ও ধর্মতত্ত্ববিদ বিষয়শ্রেণী:হিন্দু পৌরাণিক চরিত্র
কাহা হাম কাহা তুম হল একটি ভারতীয় টিভি ধারাবাহিক, যেটির সম্প্রচার ২০১৯ সালের ১৭ জুন থেকে স্টার প্লাসে শুরু হয়। ধারাবাহিকটি প্রযোজনা করেছেন এসওএল প্রোডাকশনস এবং এটিতে মুখ্য ভূমিকায় অভিনয় করেছেন দীপিকা কাকর ও করণ গ্রোভার।  অভিনয়ে   দীপিকা কাকর - সোনাক্ষী  করণ গ্রোভার - রোহিত  অভিষেক মালিক  প্রাচী শাহ  আশিস নায়্যার  তানাজ ইরানি  দীপক সান্ধু  রোমিল চৌধুরী  দিভ্যাঙ্কা ত্রিপাঠি  তথ্যসূত্র  বিষয়শ্রেণী:ভারতীয় টেলিভিশন নাটক বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:স্টার প্লাসের মৌলিক অনুষ্ঠান বিষয়শ্রেণী:২০১৯-এ অভিষিক্ত ভারতীয় টেলিভিশন ধারাবাহিক বিষয়শ্রেণী:মুম্বইয়ের পটভূমিতে টেলিভিশন অনুষ্ঠান
আমস্টারডাম্‌শ ফুটবল ক্লাব আয়াক্স  (; সাধারণত এএফসি আয়াক্স, আয়াক্স আমস্টারডাম অথবা শুধুমাত্র আয়াক্স নামে পরিচিত) হচ্ছে আমস্টারডাম ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লিগ এরেডিভিজিতে খেলে। এই ক্লাবটি ১৯০০ সালের ১৮ই মার্চ তারিখে প্রতিষ্ঠিত হয়েছে। পৌরাণিক গ্রিক বীর আয়াক্সের নামানুসারে এই ক্লাবের নামকরণ করা হয়। আয়াক্স তাদের সকল হোম ম্যাচ আমস্টারডামের ইয়োহান ক্রুইফ এরিনায় খেলে থাকে; যার ধারণক্ষমতা হচ্ছে ৫৪,৯৯০। বর্তমানে এই ক্লাবের ম্যানেজারের দায়িত্ব পালন করছেন এরিক টেন হাখ এবং সভাপতির দায়িত্ব পালন করছেন ফ্রাঙ্ক এজিকেন। সার্বীয় মধ্যমাঠের খেলোয়াড় দুশান তাদিচ এই ক্লাবের অধিনায়কের দায়িত্ব পালন করছেন।  আয়াক্স নেদারল্যান্ডের অন্যতম সেরা তিনটি ক্লাবের মধ্যে একটি, যারা প্রতিষ্ঠার পর থেকেই সাফল্য অর্জন করেতে শুরু করেছিল। ঘরোয়া ফুটবলে, আয়াক্স এপর্যন্ত ৬২টি শিরোপা জয়লাভ করেছে; যার মধ্যে ৩৪টি এরেডিভিজি শিরোপা, ১৯টি কেএনভিবি কাপ শিরোপা এবং ৯টি ইয়োহান ক্রুইফ শিল্ড শিরোপা রয়েছে। ইউরোপীয় এবং আন্তর্জাতিক প্রতিযোগিতায়, আয়াক্স এপর্যন্ত ১২টি শিরোপা জয়লাভ করেছে; যার মধ্যে ৪টি ইউরোপিয়ান কাপ/উয়েফা চ্যাম্পিয়নস লিগ শিরোপা, ১টি উয়েফা কাপ উইনার্স কাপ শিরোপা, ১টি উয়েফা কাপ, ২টি উয়েফা সুপার কাপ এবং ২টি আন্তঃমহাদেশীয় কাপ শিরোপা রয়েছে।   ইতিহাস   আয়াক্স ক্লাবটি ১৯০০ সালের ১৮ মার্চ আমস্টারডামে প্রতিষ্ঠিত হয়। ১৯১১ সালে ক্লাবটি ওলন্দাজ ফুটবলের সর্বোচ্চ স্তরে উত্তীর্ণ হয় এবং ১৯১৭ সালে নেদারল্যান্ডের জাতীয় কাপ কেএনভিবি বেকার জয় করে প্রথম বড় সফলতা লাভ করে। পরের মৌসুমে, আয়াক্স প্রথমবারের মত জাতীয় চ্যাম্পিয়ন হয়। ১৯১৮-১৯ মৌসুমে পুনরায় এই শিরোপা লাভ করে এবং নেদারল্যান্ডের ফুটবল লিগ চ্যাম্পিয়নশিপের ইতিহাসের একমাত্র দল হিসেবে অপরাজিত চ্যাম্পিয়ন হয়।   র‍্যাঙ্কিং   র‍্যাঙ্ক দেশ দল পয়েন্ট ২৪  এসিএফ ফিওরেন্তিনা ৬৮.৬৬ ২৫  ডায়নামো কিয়েভ ৬৭.৫২ ২৬  আয়াক্স ৬৭.২১ ২৭  ভিয়ারিয়েল সি.এফ. ৬৪.৯৪ ২৮  অলিম্পিয়াক্স ফুটবল ক্লাব ৬৪.৫৮  ২৫ মে, ২০১৭ পর্যন্ত।   তথ্যসূত্র    বহি:সংযোগ   অফিসিয়াল  Ajax.nl - Official website of AFC Ajax    বিষয়শ্রেণী:জি-১৪-এর ক্লাব বিষয়শ্রেণী:১৯০০-এ প্রতিষ্ঠিত বিষয়শ্রেণী:ইসিএ ক্লাব বিষয়শ্রেণী:উয়েফা চ্যাম্পিয়নস লিগ বিজয়ী ক্লাব বিষয়শ্রেণী:উয়েফা কাপ বিজয়ী ক্লাব বিষয়শ্রেণী:উয়েফা সুপার কাপ বিজয়ী ক্লাব বিষয়শ্রেণী:আন্তর্মহাদেশীয় কাপ (ফুটবল) বিজয়ী ক্লাব বিষয়শ্রেণী:নেদারল্যান্ডসের ফুটবল ক্লাব বিষয়শ্রেণী:১৯০০-এ প্রতিষ্ঠিত ফুটবল ক্লাব
থাম্ব|একটি ইন্টারনেট রেডিও স্টুডিও অনলাইন রেডিও (এছাড়াও ওয়েব রেডিও, নেট রেডিও, স্ট্রিমিং রেডিও, ই-রেডিও, আইপি রেডিও, ইন্টারনেট রেডিও) হল ইন্টারনেটের মাধ্যমে প্রেরিত একটি ডিজিটাল অডিও পরিষেবা৷ ইন্টারনেটে সম্প্রচারকে সাধারণত ওয়েবকাস্টিং বলা হয়, কারণ এটি বেতার মাধ্যমে বিস্তৃতভাবে প্রেরণ করা হয় না। এটি ইন্টারনেটের মাধ্যমে চলমান একটি স্বতন্ত্র ডিভাইসে বা একটি একক কম্পিউটারে চলমান একটি সফটওয়্যার হিসাবে ব্যবহার করা যেতে পারে।   ইন্টারনেট রেডিও সাধারণত যোগাযোগ করতে এবং কথা বলার মাধ্যমে সহজে বার্তা ছড়িয়ে দিতে ব্যবহৃত হয়। এটি একটি প্রকাশিত উত্সের মাধ্যমে একটি সুইচ প্যাকেট নেটওয়ার্ক (ইন্টারনেট) এর সাথে সংযুক্ত একটি বেতার যোগাযোগ নেটওয়ার্কের মাধ্যমে বিতরণ করা হয়।  ইন্টারনেট রেডিওর সাথে স্ট্রিমিং মিডিয়া জড়িত, শ্রোতাদের একটি অবিচ্ছিন্ন অডিওর মত উপস্থাপন করা হয় যা সাধারণত প্রথাগত সম্প্রচার মিডিয়ার মতো, বিরতি বা পুনরায় চালানো যায় না; এই ক্ষেত্রে, এটি অন-ডিমান্ড ফাইল পরিবেশন থেকে আলাদা। ইন্টারনেট রেডিও পডকাস্টিং থেকে আলাদা, যার মধ্যে স্ট্রিমিংয়ের পরিবর্তে ডাউনলোড করা জড়িত।  ইন্টারনেট রেডিও পরিষেবাগুলি সংবাদ, খেলাধুলা, কথাবার্তা এবং সঙ্গীতের বিভিন্ন শৈলী অফার করে—প্রথাগত রেডিও সম্প্রচার স্টেশনগুলিতে উপলব্ধ প্রতিটি বিন্যাস।  অনেক ইন্টারনেট রেডিও পরিষেবা একটি অনুরূপ ঐতিহ্যগত (টেরিস্ট্রিয়াল) রেডিও স্টেশন বা রেডিও নেটওয়ার্কের সাথে যুক্ত, যদিও কম স্টার্ট-আপ এবং চলমান খরচ স্বাধীন ইন্টারনেট-কেবল রেডিও স্টেশনগুলির যথেষ্ট বিস্তারের অনুমতি দিয়েছে।  প্রথম ইন্টারনেট রেডিও পরিষেবা ১৯৯৩ সালে চালু হয়েছিল। ২০১৭ সালের হিসাবে, বিশ্বের সবচেয়ে জনপ্রিয় ইন্টারনেট রেডিও প্ল্যাটফর্ম এবং অ্যাপ্লিকেশনগুলির মধ্যে রয়েছে টিউনইন রেডিও, আইহার্টরেডিও, এবং সিরিয়াস এক্সএম৷ মার্কিন যুক্তরাষ্ট্রে, ওভার-দ্য-এয়ার ব্রডকাস্ট রেডিওর বিপরীতে, একটি ইন্টারনেট রেডিও পরিষেবা পরিচালনা করার জন্য একটি এফসিসি লাইসেন্সের প্রয়োজন হয় না।   ইন্টারনেট রেডিও প্রযুক্তি    তথ্যসূত্র    আরও পড়া   "VOA: First on the Internet," by Chris Kern (2006)            বিষয়শ্রেণী:ইন্টারনেট সম্প্রচার বিষয়শ্রেণী:ধারাবাহিক সম্প্রচার বিষয়শ্রেণী:মাধ্যম বিন্যাস
thumb|upright|ক্যাল্কুলেটরে বৈজ্ঞানিক অঙ্কপাতন বৈজ্ঞানিক অঙ্কপাতন () বা বৈজ্ঞানিক সংখ্যালিখন পদ্ধতি বলতে দশমিক অঙ্কপাতনে সুবিধাজনকভাবে লেখা সম্ভব নয়, এমন অতিবৃহৎ বা অতিক্ষুদ্র বাস্তব সংখ্যাগুলিকে (যেগুলিকে অতিদীর্ঘ অঙ্কের সারি দিয়ে লিখে প্রকাশ করতে হয়), সেগুলিকে লেখায় প্রকাশের একটি উপায়। এটিকে বৈজ্ঞানিক রূপ (scientific form), মান সূচকীয় রূপ (standard index form), মান রূপ (standard form), ইত্যাদি নামেও ডাকা হতে পারে (বিশেষত যুক্তরাজ্যে)। এই দশের ঘাত-ভিত্তিক অঙ্কপাতন পদ্ধতিটিই সচরাচর বিজ্ঞানী, গণিতবিদ ও প্রকৌশলীরা ব্যবহার করে থাকেন, কেননা এটি ব্যবহার করলে কিছু গাণিতিক ক্রিয়া সম্পাদন সহজ হয়। বৈজ্ঞানিক গণনাযন্ত্রগুলিতে এটি "সাই" (SCI) প্রদর্শন পন্থা হিসেবে পরিচিত।   বৈজ্ঞানিক অঙ্কপাতনে অশূন্য সংখ্যাগুলিকে নিম্নোক্ত রূপে লেখা হয়:  ক × ১০ বা ক-এ দশের খ-তম ঘাতের গুণ, যেখানে খ একটি পূর্ণসংখ্যা, এবং ক একটি অশূন্য বাস্তব সংখ্যা (যার পরম মান সাধারণত ১ থেকে ১০-এর মধ্যে থাকে, এবং প্রায় সর্বদাই এটিকে দশমিক বিন্দুর পরে সসীমসংখ্যক অঙ্কবিশিষ্ট একটি দশমিক সংখ্যা হিসেবে লেখা হয়)। খ পূর্ণসংখ্যাটিকে "সূচক" (এক্সপোনেন্ট) এবং ক বাস্তব সংখ্যাটিকে "সার্থক অংশ" (সিগনিফিক্যান্ড) বলা হয়। যদি সংখ্যাটি ঋণাত্মক হয়, তাহলে সার্থক অংশ ক-এর আগে একটি বিয়োগচিহ্ন বসে, ঠিক দশমিক অঙ্কপাতনের অনুরূপে। স্বভাবীকৃত অঙ্কপাতনে (normalized notation) সূচকটিকে এমনভাবে নির্বাচন করা হয় যাতে সার্থক অংশটির পরম মান কমপক্ষে ১ হয়, কিন্তু এর সর্বোচ্চ মান ১০-এর কম হয়।  দশমিক ভাসমান বিন্দু একটি পরিগণকীয় অঙ্কপাতন (computer arithmetic system) যা বৈজ্ঞানিক অঙ্কপাতনের সাথে ঘনিষ্ঠভাবে সম্পর্কিত।  তথ্যসূত্র  বিষয়শ্রেণী:গাণিতিক অঙ্কপাতন বিষয়শ্রেণী:পরিমাপ বিষয়শ্রেণী:সংখ্যাপদ্ধতি
স্টেট রুট ৯২ (এসআর ৯২) যুক্তরাস্ট্রের অ্যারিজোনায় অবস্থিত একটি রাজ্য মহাসড়ক। রাস্তাটি দেখতে অনেকটা ইংরেজি আদ্যক্ষর এল এর মতো। এটি এসআর ৯০ (সিয়েরা ভিসতা) থেকে আরম্ভ হয়ে বিসবির ট্রাফিক সার্কেলের এসআর ৪৮০ তে গিয়ে শেষ হয়। পুরো রাস্তাটি চোশি কাউন্টিতে অবস্থিত। ১৯৩০ সালে সেই রাস্তাটির নামকরণ এবং তৈরী করা হয়। আগের রাস্তাটি বর্তমান রাস্তার তুলনায় লম্বা ছিল সিয়েরা ভিসতা পর্যন্ত। তবে ১৯৬০ সালে রাস্তাটিকে বর্তমান দৈর্ঘ্যে কমিয়ে আনা হয়।   রাস্তার বিবরণ  এসআর ৯২ সিয়েরা ভিসতার সংযোগ-সড়ক ফ্লাই বুলভার্ড থেকে শুরু হয়। এরপর রাস্তাটি উত্তরদিকে চলতে থাকে। এখানে রাস্তাটি দক্ষিণদিকে সিয়েরা ভিসতার আবসিক এলাকার ডেজার্ট ট্রেইন দিয়ে চলতে থাকে। তারপর এসআর ৯২ নিক্সভ্যালি শহরের কর্নাডো ন্যাশনাল ফরেস্ট (হুয়াচুসা পার্বত্য এলাকায় অবস্থিত) পশ্চিমদিক থেকে অতিক্রম করে। রাস্তাটি এরপর মেক্সিকো-ইউএস সীমান্ত ধরে পূর্বদিকে চলতে থাকে। এসআর ৯২ পালমিনাস শহর অতিক্রম করে উত্তর দিকে মোড় নেয়। অবশেষে রাস্তাটি বিসবি শহরে প্রবেশ করে ট্রাফিক সার্কেলের এসআর ৮০ তে গিয়ে সমাপ্ত হয়।  রাস্তাটি রক্ষনাবেক্ষন করে থাকে অ্যারিজোনা ডিপার্টমেন্ট অব ট্রান্সপোর্টেশান (এডিওটি)। এডিওটি রক্ষনাবেক্ষনের অংশ হিসেবে, প্রতিবছর রাস্তাটি দিয়ে চলাচলকৃত যানবাহনের পরিসংখ্যান প্রকাশ করে। অ্যাভারেজ অ্যানুয়াল ডেইলি ট্রাফিক (এএডিটি) দিয়ে এই পরিসংখ্যান করা হয়। ২০০৯ সালে এডিওটির তথ্যমতে রাস্তাটি দিয়ে সর্বনিম্ন ৩,৭০০ টি থেকে সর্বোচ্চ ৩১,০০০টি যানবাহন চলাচল করে। এসআর ৯২ এর কোন অংশই জাতীয় মহাসড়ক ব্যবস্থার অংশ নয়, যেটি কিনা একটি দেশের অর্থনীতি, প্রতিরক্ষা এবং চলাচলের জন্য সবচেয়ে গুরুত্বপূর্ণ বলে বিবেচিত।   ইতিহাস  এরআর ৯২ , ১৯৩৫ থেকে ১৯৩৮ সালের দিকে এসআর ৮২ এর নিকটে ওয়েটস্টোন এর কাছে তৈরী করা হয়। এরপর রাস্তাটি সিয়েরা ভিসতা বরাবর চলতে থাকে। এখান থেকে এটি পূর্বদিকে চলতে থাকে এবং পরে বিসবিতে দক্ষিণ দিকে মোড় নেয়। সেই সময় রাস্তাটিকে পাঁকা সড়কে পরিনত করা হলেও উত্তর অংশ ছিল আধাপাঁকা। পরবর্তিতে ১৯৪২ সালে, বাকি অংশও বাধিয়ে ফেলা হয়। কিন্তু ১৯৬১ এবং ১৯৬৩ সালে এসআর ৯০, এসআর ৯২ এর কিছু অংশ নিয়ে নেয় বিসবিতে। তারপর থেকে রাস্তাটি অপরিবর্তিত অবস্থায় বিদ্যমান রয়েছে।   মুখ্য অংশবিশেষ    তথ্যসূত্র   বিষয়শ্রেণী:অ্যারিজোনার মহাসড়ক বিষয়শ্রেণী:অ্যারিজোনা অঙ্গরাজ্যের মহাসড়ক
ইয়ানডেক্স মানচিত্র সম্পাদক গুগলের একটি পরিসেবা যা ইয়ানডেক্স ২০০৮ সালের জুন মাসে শুরু করে।  মানচিত্র সম্পাদক হল ইয়ানডেক্স মানচিত্র সমৃদ্ধ করার একটি মুক্ত বিষয়বস্তু সহযোগী মানচিত্রিকরণ প্রকল্প, যার উদ্দেশ্য হল বিশ্বের সমস্ত ভৌগোলিক বস্তু চিহ্নিত করা এবং তাদের জন্য দরকারি বিবরণ প্রদান করা।   পরিচালনা পটভূমি (ইন্টারফেস)  ব্যাবহারকারিরা তাদের অভিজ্ঞতার উপর ভিত্তি করে রাস্তা, রেলপথ, নদী ও অন্যান্য আনুষঙ্গিক বিষয়গুলো অঙ্কন করতে পারেন।   উপলব্ধতা  ইয়ানডেক্স মানচিত্র সম্পাদক (Yandex Map Editor) পরিসেবাটি বিশ্বের উন্নত ও উন্নয়নশীল দেশ সমুহে চালু আছে (যেমন- বাংলাদেশ, ভারত, যুক্তরাজ্য প্রভৃতি)।   তথ্যসূত্র    বহিঃসংযোগ   Yandex Map Editor  blog of Yandex.Map editor (on Russian)  blog of Yandex.Map editor (on English)  বিষয়শ্রেণী:২০১০-এ প্রতিষ্ঠিত
সৌম্যা গুগুলথ (জন্ম ১৮ই জুলাই ২০০১) হলেন একজন ভারতীয় মহিলা আন্তর্জাতিক ফুটবলার, যিনি ক্রোয়েশীয় ক্লাব দিনামো জাগ্রেব এবং ভারতের মহিলা জাতীয় ফুটবল দলের হয়ে মিডফিল্ডার হিসেবে খেলেন।   ক্লাব জীবন  সৌম্যা ২০২১ সালে কেরালার গোকুলম কেরালা এফসির সাথে চুক্তি করার আগে ভারতীয় মহিলা লিগে কেনক্রেতে খেলেছেন। তিনি ২০২১ এএফসি মহিলা ক্লাব চ্যাম্পিয়নশিপেও অংশগ্রহণ করেছিলেন, যেখানে তাঁরা তৃতীয় স্থান অর্জন করেছিলেন।  ২০২২ সালের ১৩ই জুলাই, ঘোষণা করা হয়েছিল যে তাঁকে এবং জ্যোতি চৌহানকে, প্রভা হর্ভাটস্কা নোগোমেটনা লিগা যা যিনির অন্তর্গত জেডএনকে দিনামো জাগ্রেব ক্লাবের ট্রায়াল দেওয়ার জন্য আমন্ত্রণ জানানো হয়েছে। ৬ - ১১ জুন কলকাতায় অনুষ্ঠিত "স্পোর্টস এলিট ট্রায়াল"-এ, ক্লাবের সহকারী কোচ মিয়া মেদভেদোস্কি অংশ নিয়েছিলেন। সেখানে তিনি তাঁদের নির্বাচিত করেছিলেন। ১ সেপ্টেম্বর, ক্লাব তাঁকে স্বাক্ষর করিয়েছিল।  ২০২৩ সালের ৫ই মার্চ, তিনি ক্রোয়েশিয়ান মহিলা ফুটবল কাপে রাউন্ড অফ ১৬ ম্যাচে জেডএনকে দিনামো জাগ্রেবের হয়ে তাঁর প্রথম গোল করেন।   আন্তর্জাতিক ক্রীড়া জীবন  বিভিন্ন যুব আন্তর্জাতিক স্তরে ভারতের প্রতিনিধিত্ব করার পর, সৌম্যা ২০২১ সালের ৮ই এপ্রিল উজবেকিস্তানের বিপক্ষে মহিলা জাতীয় দলের হয়ে তাঁর সিনিয়র অভিষেক করেন। এই বন্ধুত্বপূর্ণ অ্যাওয়ে খেলায় ভারত ০ - ১ ফলে হেরে গিয়েছিল। ২০২২ সালের ৭ই সেপ্টেম্বর, নেপালে সাফ মহিলা চ্যাম্পিয়নশিপে, তিনি পাকিস্তানের বিরুদ্ধে তাঁদের ৩ - ০ জয়ে তাঁর প্রথম আন্তর্জাতিক গোল করেন। পরে ১০ই সেপ্টেম্বর, তিনি মালদ্বীপের বিরুদ্ধে আবার একটি গোল করেন এবং তাঁরা ৯ - ০ ব্যবধানে জয়লাভ করেন।   আন্তর্জাতিক গোল  না. তারিখ স্থান প্রতিপক্ষ স্কোর ফলাফল প্রতিযোগিতা ১. ৭ই সেপ্টেম্বর ২০২২ দশরথ রঙ্গশালা, কাঠমান্ডু, নেপাল ৩ –০ ৩-০ ২০২২ সাফ মহিলা চ্যাম্পিয়নশিপ ২. ১০ই সেপ্টেম্বর ২০২২ ৫ –০ ৯-০ ৩. ১৫ই ফেব্রুয়ারি ২০২৩ জওহরলাল নেহরু স্টেডিয়াম, চেন্নাই, ভারত ১ –০ ২-২ বন্ধুত্বপূর্ণ   সম্মান  কেনক্রে   ডব্লিউআইএফএ মহিলা ফুটবল লিগ : ২০১৯-২০  গোকুলম কেরালা   ভারতীয় মহিলা লিগ : ২০২১-২২  এএফসি মহিলা ক্লাব চ্যাম্পিয়নশিপ : তৃতীয় স্থান ২০২১   আরও দেখুন    বিদেশী লিগে ভারতীয় ফুটবল খেলোয়াড়দের তালিকা   তথ্যসূত্র    বহিঃসংযোগ    অল ইন্ডিয়া ফুটবল ফেডারেশনে সৌম্যা গুগুলথ    বিষয়শ্রেণী:ভারতীয় মহিলা লিগের খেলোয়াড় বিষয়শ্রেণী:ভারতের আন্তর্জাতিক নারী ফুটবলার বিষয়শ্রেণী:নারী ফুটবল মধ্যমাঠের খেলোয়াড় বিষয়শ্রেণী:ভারতীয় নারী ফুটবলার বিষয়শ্রেণী:জীবিত ব্যক্তি বিষয়শ্রেণী:২০০১-এ জন্ম বিষয়শ্রেণী:তেলেঙ্গানার নারী ক্রীড়াবিদ বিষয়শ্রেণী:২০২২ এশিয়ান গেমসের ফুটবলার বিষয়শ্রেণী:এশিয়ান গেমসে ভারতের প্রতিযোগী
ফুরফুরা ফতেহিয়া সিনিয়র মাদ্রাসা বা ফুরফুরা ফাতেহিয়া টাইটেল মাদ্রাসা ভারতের পশ্চিমবঙ্গের হুগলি জেলার জাঙ্গিপাড়া ব্লকের ফুরফুরা গ্রামের একটি মাদ্রাসা। পীর মুজাদ্দেদ জামান আবুবকর সিদ্দিকী ১৯০৩ সালে প্রতিষ্ঠানটি প্রতিষ্ঠা করেন। প্রতিষ্ঠার পর থেকেই মাদ্রাসাটি কলকাতা আলিয়া মাদ্রাসার সাথে সংযুক্ত ছিলো, এই ধারাতেই মাদ্রাসাটিতে পাঠদান করা হতো। বর্তমানে মাদ্রাসাটি ভারতের মাদ্রাসা বোর্ডের অধীনে পরিচালিত হয়ে থাকে। মাদ্রাসাটি ফলাফলের দিক থেকেও ভারতের মাদ্রাসা শিক্ষাবোর্ডের শীর্ষে অবস্থান করে।   শিক্ষা কার্যক্রম  এই মাদ্রাসায় শুধুমাত্র ছেলেরা পড়াশোনা করতে পারে, এবং একটি শিফটে পাঠদান করা হয়। এখানে শুধুমাত্র বাংলা মাধ্যমে শিক্ষাদান করা হয়, এবং মাদ্রাসার শিক্ষাবর্ষ চালু হয় এপ্রিল মাসে। এই মাদ্রাসায় পর্যাপ্ত ক্লাসরুম রয়েছে এবং দক্ষ শিক্ষক দিয়ে পাঠদান করানো হয়।   সহশিক্ষা কার্যক্রম  এই মাদ্রাসার প্রাতিষ্ঠানিক পাঠাদানের পাশাপাশি নানা প্রতিযোগিতামূলক আয়োজন করে থাকে। যেমনঃ আন্তর্জাতিক কুরআন তেলওয়াত প্রতিযোগিতা, বিতর্ক প্রতিযোগিতা ও আন্ত প্রতিযোগিতামূলক খেলা-ধুলা। এছাড়াও নিয়মিত শিক্ষা সফরের আয়োজন করে থাকে। এই মাদ্রাসা উন্মুক্ত বড় খেলার মাঠ রয়েছে, যেখানে ছাত্ররা খেলাধুলা করে। এছাড়াও মাদ্রাসায় ৩০,০০০ গ্রন্থ সম্মলিত উন্নত পাঠাগার রয়েছে, এই পাঠাগার মাদ্রাসা শিক্ষার্থী ও শিক্ষকের জন্য উন্মুক্ত রাখা হয়।    তথ্যসূত্র    বহিঃসংযোগ     বিষয়শ্রেণী:১৯০৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পশ্চিমবঙ্গের মাদ্রাসা বিষয়শ্রেণী:হুগলি জেলার বিদ্যালয় বিষয়শ্রেণী:১৯০৩-এ ব্রিটিশ ভারতে প্রতিষ্ঠিত বিষয়শ্রেণী:ভারতের আলিয়া মাদ্রাসা বিষয়শ্রেণী:ফুরফুরা দরবার শরীফ বিষয়শ্রেণী:হুগলি জেলার শিক্ষা প্রতিষ্ঠান
তিমুরের সমাজতান্ত্রিক দল (; abbreviated PST) পূর্ব তিমুরের একটি মার্কসবাদী-লেনিনবাদী রাজনৈতিক দল।  ইতিহাস ১৯৯৭ সালের ফেব্রুয়ারি মাসে পূর্ব তিমুর ইন্দোনেশীয় শাসনাধীন থাকা অবস্থায় তিমুরের সমাজতান্ত্রিক দল প্রতিষ্ঠিত হয়। (যদিও দলটি দাবি করে, এটি আরও পূর্বে ১৯৯০ সালে ২০ ডিসেম্বর প্রতিষ্ঠা লাভ করেছিল) ফ্রেটিলিন নামক রাজনৈতিক দল বিভিন্ন কারণে ভাঙ্গনের শিকার হলে এভেলিনো মারিয়া দা সিলভা কোয়েলহো, পেড্রো মারটায়ার্স দা কোস্তা এবং এন্তোনিও লোপেস ফ্রেটিলিন থেকে বেরিয়ে এসে তিমুরের সমাজতান্ত্রিক দল প্রতিষ্ঠা করে। ইন্দোনেশিয়ার রাজধানী জাকার্তা এবং অন্যান্য ইন্দোনেশীয় শহরগুলোর ছাত্র ও শ্রমিকগোষ্ঠী পিএসটি দলের ভিত্তি গড়ে তোলে। এসব স্থানে পূর্ব তিমুরীয় ছাত্র ও শ্রমিকেরা দলের সদস্য বৃদ্ধিতে ভূমিকা রাখে। ২০০০ সালের ১০-১১ ফেব্রুয়ারি দলটির প্রথম জাতীয় মহাসমাবেশ পূর্ব তিমুরের রাজধানী দিলিতে অনুষ্ঠিত হয়।  সংগঠন রাজনৈতিক কার্যালয়, একটি কেন্দ্রীয় কমিটি এবং শ্রমিক, নারী ও যুব অঙ্গসংগঠন নিয়ে পিএসটির রাজনৈতিক কাঠামো গঠিত। দলটি ভানগুয়ার্দা নামক নিউজলেটারও প্রকাশ করে থাকে। পর্তুগাল, পশ্চিম ইউরোপ, অস্ট্রেলিয়া এবং ইন্দোনেশিয়ার বিভিন্ন রাজনৈতিক সংগঠন ও শ্রমিক সংঘের সাথে পিএসটির আন্তর্জাতিক সম্পর্ক রয়েছে।  রাজনৈতিক উদ্দেশ্য ২০০২ সালের ২০শে ফেব্রুয়ারি স্বাধীনতা পুনরুদ্ধারের পূর্ব পর্যন্ত পিএসটি পূর্ব তিমুরীয় জনগণের ভবিষ্যৎ জাতীয় স্বাধীনতা রক্ষার্থে ইন্দোনেশিয়া প্রজাতন্ত্রের সাথে পূর্ব তিমুরের একীভূত হওয়ার বিরোধিতা করে। স্বাধীনতা অর্জনের পর পিএসটি একটি সমাজতান্ত্রিক রাষ্ট্র হিসেবে পূর্ব তিমুরকে প্রতিষ্ঠার লক্ষ্যে কাজ শুরু করে। সমবায় আন্দোলন, বিশেষ করে কৃষি ও শক্তিশালী সরকারী খাত গঠনে পিএসটি জোর প্রদান করে থাকে।  নির্বাচলে অংশগ্রহণ ২০০১ সালের ৩০ আগস্টে অনুষ্ঠিত পূর্ব তিমুরের সংসদীয় নির্বাচনে দলটি ১.৮% ভোট পায় এবং ৮৮টি আসনের মধ্যে ১টি আসনে জয়লাভ করে। ২০০৭ সালের ৩০ জুনে অনুষ্ঠিত সংসদীয় নির্বাচনে পিএসটি মোট ভোটের ০.৯৬% ভোট পায়। তবে আসন জয়ের জন্য প্রয়োজনীয় ৩% ভোট না পাওয়ায় দলটি একটি আসনেও জয়লাভ করতে পারেনি।"National Provisional Results from the 30 June 2007 Parliamentary Elections" , Comissão Nacional de Eleições Timor-Leste, 9 July 2007.  ২০০৭ সালের সংসদীয় নির্বাচনে পিএসটি ১%-এর চেয়েও কম ভোট লাভ করে এবং একটি আসনেও জয়লাভ করতে ব্যর্থ হয়। ২০০৭ সালের রাষ্ট্রপতি নির্বাচনে পিএসটি থেকে এভেলিনো কোয়েলহো দা সিলভা দাঁড়ান। তিনি ২.০৬% ভোট পেয়ে সপ্তম স্থান অধিকার করেন।Results of 2007 presidential election , East Timor Election Commission website.  ২০০৯ সালের অক্টোবরে স্থানীয় নির্বাচনে পিএসটি ৪৮৮৯টি পদের ৭৯টি পদ লাভ করে  তথ্যসূত্র  বিষয়শ্রেণী:রাজনৈতিক দল বিষয়শ্রেণী:সাম্যবাদী দল বিষয়শ্রেণী:এশিয়ার সাম্যবাদী দল
আকছা জেলা উত্তর আফগানিস্তানের জওজান প্রদেশের কেন্দ্রীয় অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির উত্তরে মার্দিয়ান ও মিংগাজিক জেলার সীমানা, পশ্চিমে শেবারঘান জেলা, দক্ষিণে সর-ই পোল প্রদেশ এবং পূর্বে ফয়জাবাদ জেলা ঘিরে রেখেছে। ২০১২ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৯০,৬৫২ জন এর মত। জেলাটির রাজধানী শহরের নাম হচ্ছে আখচা, যেটি উত্তর অঞ্চলে অবস্থান করছে। এছাড়া প্রদেশটিতে অন্যান্য জেলার তুলনায় রাজধানী শহরে অধিক জনসংখ্যার বসবাস। ঐতিহ্যগতভাবে অঞ্চলটি কার্পেট এবং কম্বল শিল্পের জন্য পরিচিত। শাবারঘান থেকে মাজার-ই-শরীফ পর্যন্ত প্রধান রাস্তা আকছা শহরের কয়েক কিলোমিটার দক্ষিণে অবস্থিত।   তথ্যসূত্র    জেলার মানচিত্র   জনবসতির মানচিত্র ২০০২ সালের এআইএমএস এর তথ্য অনুযায়ী  বিষয়শ্রেণী:জওজান প্রদেশের জেলা
রয়েল মিডিয়া কলেজ বাংলাদেশের ময়মনসিংহ জেলাশহরে অবস্থিত একটি উচ্চমাধ্যমিক বেসরকারি শিক্ষাপ্রতিষ্ঠান।  অবস্থান ময়মনসিংহ জেলার সদর উপজেলায় ১০৭/বি, কা‌লি বা‌ড়ি রোড, ব্রিজের মো‌ড়ে কলেজটি অবস্থিত।  ইতিহাস প্রাথমিক দিকে এটি ছিল একটি কোচিং সেন্টার বা অনাবশ্যক সম্পূরক শিক্ষাকেন্দ্র। যা প্রতিষ্ঠিত হয়েছিল মূলত ঈশা খান রাজ ও তার সহকর্মীদের উদ্যোগে এবং তখন এর নাম ছিল মিডিয়া কোচিং সেন্টার। পরবর্তীকালে শহরে মানসম্মত শিক্ষার প্রয়োজনীয়তা অনুভব করে কোচিং সেন্টারটিকে একটি কলেজে রূপান্তর করা হয়।   অনুষদ ও বিভাগ  বিজ্ঞান বিভাগ মানবিক বিভাগ  সফলতা ও অর্জন  ২০১৬ সালে ১২৯জন এ+ (A+)  পাশের হার ৯৮.২ শতাংশ   সর্বোচ্চসংখ্যক শিক্ষার্থী (২০০০+),  গ্রন্থাগার কলেজটির একটি সমৃদ্ধ পাঠাগার রয়েছে যেখানে বিভিন্ন বিষয়াবলীর উপর লেখকের বইসহ নানাবিধ প্রকাশনা সরবরাহ করা হয়ে থাকে। প্রকাশনাগুলোর মধ্যে রয়েছে প্রতিষ্ঠানটির নিজস্বভাবে প্রকাশিত ম্যাগাজিন সহ বহিঃর্বিশ্বের বিভিন্ন প্রকাশনা। প্রতিষ্ঠানটিতে আধুনিক সরঞ্জামমন্ডিত একটি সুসজ্জিত কম্পিউটার ল্যাব রয়েছে।  গবেষণাগার রসায়ন ১টি জীববিদ্যা ১টি উচ্চতর গণিত ১টি পদার্থবিদ্যা ১টি  সহশিক্ষা কার্যক্রম লেখাপড়ার পাশাপাশি রয়েল মিডিয়া কলেজে শিক্ষা-সহায়ক কার্যক্রমকেও বিশেষ গুরুত্ব দেয়া হয়। এ কারণে প্রতিবছর উচ্চ মাধ্যমিক পরিক্ষায় ভালো ফল অর্জনের পাশাপাশি দেশের শিক্ষাপ্রতিষ্ঠানগুলোর মধ্যে আয়োজিত বিভিন্ন প্রতিযোগিতায় এ কলেজের ছাত্ররা বরাবরই ঈর্ষণীয় সাফল্য অর্জন করে আসছে।  ক্লাবসমূহ পাঠদানের পাশাপাশি অন্যান্য কার্যক্রমের জন্য কলেজটি পরিচিত। শিক্ষার্থীদের অংশগ্রহণে কয়েকটি ক্লাব বা সংঘ গড়ে তোলা হয়েছে যেগুলোতে পরিবেশ গবেষণা, বিজ্ঞানচর্চা, বিতর্ক ইত্যাদি কর্মকাণ্ড পরিচালনা করা হয়। এই ক্লাবগুলো কলেজের অভ্যন্তরীণ সহ বিভিন্ন আন্তঃপ্রতিষ্ঠান প্রতিযোগিতা আয়োজন করে থাকে।  পোশাক  ছাত্র   প্যান্ট : ধূসর শার্ট : সাদা (হাফ/ফুল) বেল্ট : কালো  জুতা : কালো ছাত্রী  সালোয়ার : সাদা কামিজ : ধূসর ওড়না : লাল বেল্ট : ধূসর  তথ্যসূত্র	  বহিঃসংযোগ  বিষয়শ্রেণী:ময়মনসিংহ জেলার মহাবিদ্যালয় বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৫-এ বাংলাদেশে প্রতিষ্ঠিত
হ্যামপ্রিকের ধনেশ (Tockus hemprichii) হল ধনেশ প্রজাতির পাখি যারা বিউসেরোটিডি পরিবারের অন্তর্ভুক্ত। এদেরকে প্রধানত পাওয়া যায় জিবুতি, ইরিত্রিয়া, ইথিওপিয়া, কেনিয়া, সোমালিয়া, সুদান এবং উগান্ডা প্রভৃতি দেশে। সকল ধনেশের মতো এরও রয়েছে নিচের দিকে বাঁকানো লম্বা ও  শক্ত বাঁকানো ঠোঁট৤  তথ্যসূত্র  বহিঃসংযোগ Oiseaux Pictures  বিষয়শ্রেণী:টোকাস বিষয়শ্রেণী:১৮৩৩ এর প্রাণীসমূহ বিষয়শ্রেণী:১৮৩৩-এ বর্ণিত পাখি